पति ने गर्भ में बच्ची मरवाई, पत्नी थाने पहुंची
पहली बच्ची के बाद जब प|ी दोबारा गर्भवती हुई तो अल्ट्रासाउंड के बहाने लिंग जांच करवाई
हिम्मत की दाद
पतिने दूसरी बार गर्भवती होने पर अल्ट्रासाउंड के बहाने धोखे से जांच करवा प|ी के पेट में पल रही बेटी का गर्भपात करवा दिया। महिला को जब यह सारा माजरा समझ आया तो उसने हिम्मत दिखाकर ससुराल छोड़ना ही ठीक समझा। यह घटना है जालंधर के गांव भोएपुर की। यहां तरनतारन जिले के गांव जोध सिंह वाला की गुरपिंदर का विवाह मनजीत सिंह से हुआ था। पति ने जबरन लिंग जांच करवाकर बाद में कन्या भ्रूणहत्या करवा दी। पुलिस ने महिला की शिकायत पर पति सहित 6 लोगों के खिलाफ धारा 498-ए, 406, 506, 313 के तहत केस दर्ज किया है। सभी आरोपी फरार बताए जाते हैं। उधर, सेहत मंत्री सुरजीत कुमार ज्याणी ने कहा कि पीड़ित महिला लिंग अनुपात जांच सेंटर का नाम बताए, हम उसी वक्त कार्रवाई करेंगे। महिला चाहे तो हम वहां पर भी टीम भेजने को तैयार हैं।
थाना वल्टोहा के एसएचओ इंस्पेक्टर सुरजीत सिंह ने बताया- लड़की की शिकायत पर पति, सास कश्मीर कौर, ननद संदीप कौर, दलजीत कौर, ताई जोगिंदर कौर और एक दाई के खिलाफ विभिन्न धाराओं के तहत केस दर्ज कर लिया है। पुलिस जांच में लगी हुई है कि आरोपियों ने गुरपिंदर कौर की लिंग अनुपात जांच कहां से करवाई। पड़ताल के बाद उक्त सेंटर के खिलाफ कार्रवाई की जाएगी। साथ ही सेहत विभाग को भी लिखा जा रहा है।
गुरपिंदर ने बताया-शादी तीन साल पहले हुई थी। पति और ससुराल ने दहेज के लिए भी तंग किया। स्विफ्ट कार और कैश की मांग की। एक साल बाद जब घर में बेटी प्रभजोत कौर ने जन्म लिया तो पूरा परिवार उसके साथ और नफरत करने लगा। दूसरी बार जब वह गर्भवती हुई तो पति ने परिवार की मिलीभगत से किसी अन्य जगह से अल्ट्रा साउंड के बहाने लिंग अनुपात जांच करवा ली। तब से ही पति, सास कश्मीर कौर, ननद संदीप कौर, दलजीत कौर और ताई जोगिंदर कौर कह रहे थे कि घर में दूसरी बेटी नहीं आनी चाहिए। इन लोगों ने गांव की दाई से मिलकर जबरन भ्रूण में बच्ची की हत्या करवा दी। पति और परिवार का रवैया ज्यादा खराब होता देख उसने ससुराल छोड़ दिया। इस दौरान ससुरालियों ने मनाने की कोशिश भी की पर वह चाहती है कि इन पर कड़ी कार्रवाई हो।
जालंधर का है लड़का, तरनतारन की लड़की के पहले भी थी एक बेटी
hin_Deva hin_Deva hin_Deva hin_Deva hin_Deva hin_Deva hin_Deva